
Tasg 3

Diogelu a gweithio mewn sefyllfaoedd cymhleth - Astudiaeth Achos

Canllawiau:
Gwnewch yn siŵr eich bod yn bodloni’r Safonau Galwedigaethol Cenedlaethol a’r Canlyniadau Dysgu penodol ar gyfer y dasg hon (gweler atodiad 5 a 6 y llawlyfr). 

	Cwestiwn:
Cwblhewch astudiaeth achos myfyriol, beirniadol ar sail asesiad a wnaed gydag eraill, yn eich maes gwaith chi, sy'n ymwneud â diogelu un ai oedolyn neu blentyn. Dangoswch sut mae'r achos yn berthnasol, neu sut y gallai fod yn berthnasol, i ddeddfwriaeth,  polisïau, strategaethau a gweithdrefnau’n ymwneud â diogelu (gan gynnwys dangos dealltwriaeth o’r rhyng-gysylltiad rhwng darparu gwasanaethau cymdeithasol yng Nghymru o fewn y Deyrnas Unedig, yr Undeb Ewropeaidd (UE) a’r tu allan i’r UE). Rhaid i chi ddangos eich dealltwriaeth o integreiddio dadansoddi wrth asesu, cydweithio a chymhwyso barn broffesiynol mewn sefyllfaoedd cynyddol gymhleth a’r defnydd o theorïau gwaith cymdeithasol. Rhaid i chi gyfeirio at agweddau penodol o weithio yng Nghymru. 


4000 o eiriau (+/- 10%: dylech gynnwys nifer y geiriau ar ddiwedd pob adran).

Yn y dasg hon, byddaf yn myfyrio’n feirniadol ar astudiaeth achos yn seiliedig ar asesiad a ymgymerais yn fy rôl bresennol yn ymwneud â diogelu oedolion. Gan gysylltu’r ymarfer hwn â deddfwriaeth, strategaethau, polisi, a gweithdrefnau diogelu ac ymhelaethu ar hyn ymhellach drwy ddangos fy nealltwriaeth o’r rhyngwyneb rhwng darpariaeth gwasanaethau cymdeithasol yng Nghymru, y DU, yr UE ac fel arall. Drwy gydol yr astudiaeth achos hon, byddaf hefyd yn dangos fy nealltwriaeth o integreiddio dadansoddi o fewn yr asesiad, pwysigrwydd gweithio ar y cyd ag unigolion ac eraill, a defnyddio fy marn broffesiynol wrth weithio gyda sefyllfaoedd cymhleth a’r gwaith cymdeithasol. damcaniaethau sy'n sail i'm hymarfer Gwaith Cymdeithasol.

Yn y rhan yma, mi fyddaf yn adlewyrchu’n feirniadol ar fy ymarfer, yn benodol gyda achos diogelu. Byddaf yn trafod y camau wnes i ddilyn, gan drafod sut wnes i weithio gyda nifer o broffesiynau a’r unigolyn i sicrhau fod ei ddymuniadau yn cael eu clywed ac yn ganolog i unrhyw benderfyniadau, tra yn ceisio ei ddiogelu. Gobeithio y byddaf yn dangos fy nealltwriaeth o’r polisïau, deddfwriaeth a gweithdrefnau sydd mewn lle i ddiogelu oedolion sy’n wynebu risg o gamdriniaeth.

Yn yr adran yma, mi fyddaf yn defnyddio model tri cam Fook (2002). Byddaf yn adlewyrchu’n feirniadol ar fy ymarfer. Mae’r model yn helpu gweithwyr cymdeithasol i gydnabod tybiaethau a allai ddylanwadu ar eu hymarfer. Mae cam cyntaf o’r model yn cynnwys disgrifio’r ymarfer, ac mae’r ail gam yn nodi’r angen i edrych ar yr ymarfer mewn mwy o fanylder a chydnabod y cysyniad o bŵer mewn ymarfer. Mae’r cam olaf yn pwysleisio’r angen i weithredu ar y cynlluniau yn ogystal a chynllunio at y dyfodol.

Mae diogelu oedolion yn rhan bwysig iawn o waith y Tîm Oedolion. Mae diogelu unigolion/oedolion yn ategu’r Côd Ymarfer Proffesiynol Gofal Cymdeithasol (2017). Nodir Adran 3 o’r cod ymarfer yr angen i Weithwyr Cymdeithasol gyd-weithio gydag unigolion a’u gofalwyr er mwyn cadw eu hunain yn ddiogel. Yn Adran 4 mae’n pwysleisio’r angen i gydweithio gyda phobl,  yn ogystal a’u cefnogi i gydnabod y cyfrifoldebau yn ogystal a’r risgiau. Mae’n nodi hefyd yr angen i Weithwyr Cymdeithasol weithio yn unol â gweithdrefnau a pholisiau asesu risg wrth geisio leihau risg.  

Fel y nodir Chisnell & Kelly (2019), mae deddfwriaeth gwaith cymdeithasol yn ategu ein ymyrraeth mewn achosion diogelu. Nodir y ddeddf Gwasanaethau Cymdeithasol a Llesiant (GCLl)(Cymru) 2014 ddyletswyddau awdurdodau lleol ar sut i ddiogelu unigolion sy’n wynebu risg neu’n profi camdriniaeth. Nodir Rhan 7 o’r ddeddf GCLl (2014) fod pan mae gan awdurdol leol reswm i gredu fod rhywun yn wynebu risg, mae disgwyl iddynt wneud ymholiadau i’w helpu i wneud penderfyniadau pellach i geisio ddiogelu ac atal yr unigolion sy’n wynebu y risg o gamdriniaeth (DGCLl , 2014).

Mae camdriniaeth yn mynd yn erbyn hawliau dynol unigolion. O dan y Confensiwn Ewropeaidd ar Hawliau Dynol, mae gan bawb nifer o hawliau, y mae Deddf Hawliau Dynol 1998 yn gwneud yn uniongyrchol orfodadwy yn Llysoedd y DU (Crawford & Walker, 2005).
Mae'r canlynol yn arbennig o berthnasol i Ddiogelu Oedolion rhag Camdriniaeth :
Erthygl 3 : ni chaiff neb ddioddef artaith, na thriniaeth neu gosb annynol neu ddiraddiol. Yn wahanol i Erthygl 8, mae hon yn hawl absoliwt: mae triniaeth annynol neu ddiraddiol yn anghyfreithlon, beth bynnag fo’r sefyllfa. Gall triniaeth fod yn ddiraddiol os yw'n 'bychanu neu'n bychanu unigolyn sy'n dangos diffyg parch at, neu'n lleihau ei urddas dynol neu'n ennyn teimladau o ofn, ing neu israddoldeb sy'n gallu torri gwrthwynebiad moesol a chorfforol unigolyn.
Mae Erthygl 6 yn rhoi'r hawl i bawb gael 'gwrandawiad teg' pan wneir penderfyniad am eu hawliau a'u rhwymedigaethau sifil. Mae hyn yn cynnwys yr hawl i ymgynghori â chi cyn gwneud penderfyniadau, ac i gael rhesymau dros benderfyniadau. O dan Adran 6 o Ddeddf Hawliau Dynol 1998, mae’n anghyfreithlon i awdurdod cyhoeddus weithredu mewn ffordd sy’n anghydnaws ag unrhyw hawl o dan y Confensiwn Ewropeaidd. Mae awdurdod cyhoeddus yn cynnwys unrhyw awdurdod lleol, yr heddlu a Gwasanaeth Erlyn y Goron, ac unrhyw berson sy'n "arfer swyddogaeth gyhoeddus".
Mae Erthygl 8 yn darparu; Mae gan bawb yr hawl i barch at eu bywyd preifat a theuluol, eu cartref a gohebiaeth. Ni chaiff awdurdodau cyhoeddus ymyrryd â’r hawl hon oni bai bod hyn yn unol â’r gyfraith ac yn angenrheidiol mewn cymdeithas ddemocrataidd er budd:
-Diogelwch y cyhoedd;
-Atal anhrefn neu drosedd;
-Amddiffyn iechyd neu foesau; neu
-Diogelu hawliau a rhyddid pobl eraill.

Yn 2019, cyflwynwyd y Gweithdrefnau Diogelu Cymru (2019). Yn y gweithdrefnau mae gwybodaeth am gyfrifoldebau a swyddogaethau i ymarferwyr er mwyn sichrau eu bod yn diogelu oedolion. Mae’r gweithdrefnau hyn yn helpu ymarferwyr i ychwanegu canllawiau a deddfwriaeth statudol i’w harfer. Bwriad y gweithdrefnau yma ydy i fod yn ganllaw i arferion diogelu pawb sy’n cael ei gyflogi yn y sector statudol, trydydd, preifat mewn iechyd, addysg, Gwaith/gofal cymdeithasol, cyfiawnder, yr heddlu a gwasanaethau eraill (Diogelu Cymru, 2023). Mae’r gweithdrefnau yma yn cyd-fynd a egwyddorion y Ddeddf Gwasanaethau Cymdeithasol a Llesiant (DGCLl) (Cymru) 2014. Mae’r gweithdrefnau yma yn nodi’r angen i ymarfer yn berson ganolog wrth weithio mewn achosion diogelu a dywed y dylai hawliau unigolion a budd gorau fod yn ganolog i’r ymarfer (Gweithdrefnau Diogelu Cymru, 2019). 

Yn y darn yma o waith, byddaf yn arddangos sut wnes i weithredu yn unol â’r canllawiau a’r deddfwriaeth uchod i sichrau fy mod yn ymateb i achos Diogelu (3).

Mae 3 yn unigolyn Cymraeg yn ei nawdegau. Mae’n ymddangos fod gan 3 anhwylder côf, ond does ganddi ddim ddiagnosis ffurfiol. Mae 3 yn byw mewn tŷ ei hun, mewn pentref bach mewn ardal wledig yng Nghymru. Mae 3 yn wraig weddw, ac wedi byw ei hun ers colli ei gwr dros 5 mlynedd yn ôl. Mae ganddi fab sy’n byw yn agos, ond nid yw’n cael llawer o gyswllt gydag ef. Mae ganddi gefnder (4) sy’n byw oddeutu ugain milltir i ffwrdd ohoni ac yn darparu cefnogaeth dros y ffon yn ddyddiol. Mae 4 yn gyfrifol am arian 3 gan fod ganddi broblemau cof. Mae ganddi hefyd nai (5) sydd yn byw oddeutu 15 milltir i ffwrdd, a bydd yn ymweld a hi weithiau. Roedd yn ymddangos fod gan 3 berthynas agos gyda’i chymdogion, a soniodd eu bod yn gymdogion triw sydd wedi bod yn gefn iddi ers blynyddoedd, a bu’n nol papur newydd a manion o neges iddi bob wythnos. Yn ogystal a hyn, mae ganddi ddynes sy’n glanhau iddi bob wythnos (6), yn ogystal a mynd a hi i apwyntiadau meddygol, gan fod ei theulu yn methu. Bu’r nyrsus cymunedol yn ymweld a 3 yn ddyddiol hefyd gan fod ganddi broblemau gyda’i chroen sydd angen eu trin yn ddyddiol. Mae hefyd yn derbyn gofal gan ddarparwyr y cyngor ac maent yn ymweld a hi 3 gwaith y dydd.

Doeddwn heb weithio gyda 3 o’r blaen, gan ei bod yn agored i fy nghydweithiwr, oedd i ffwrdd ar wyliau blynyddol pan dderbyniais alwad ffon gan rheolwr gofal cartref yn nodi ei phryderon tra ar ddyletswydd. Mae 3 yn agored i’r tîm ers nifer o flynyddoedd, ac mae ganddi becyn gofal sylweddol sydd yn cyrraedd ei anghenion ar hyn o bryd.  

Mae’r DdGCLl (Cymru) 2014 yn gosod dyletswyddau ar nifer o asiantaethau i hysbysebu’r Awdurdod Lleol (ALl) am unigolion sy’n wynebu risg. Yn yr achos penodol yr oeddwn yn gweithio ar, derbyniodd y Tîm Oedolion gyfeiriad diogelu gan reolwr gofal cartref y cyngor. Roedd pryderon fod 3 yn profi esgeulustod, camdriniaeth ariannol ac mewn risg o brofi camdriniaeth pellach. Mae camdriniaeth ariannol yn golygu cam-drin rhywun o ran ei arian neu ei asedau, fel ei eiddo. Mae cam-drin ariannol yn aml yn digwydd ochr yn ochr â mathau eraill o gam-drin. Gall gynnwys arian yn cael ei ddwyn neu ei gamddefnyddio, twyll neu roi rhywun dan bwysau o ran eu harian neu eiddo (Age UK, 2023).

Mae ystadegau diweddar yn awgrymu fod chamdriniaeth ariannol ac esgeulustod yn ddau gategori mwyaf cyffredin mewn achosion diogelu oedolion. Nodir fod dros 1,886 adroddiad fod unigolyn yn wynebu camdriniaeth ariannol. Nodir hefyd fod 4,668 adroddiad fod unigolyn yn profi esgeulustod yma yng Nghymru yn y flwyddyn 2021-22 (Llywodraeth Cymru, 2023).

Derbyniais honiadau fod 5 (nai 3) wedi bod yn aros yn y tŷ gyda’i ffrind, ac roedd y glanhawraig wedi mynd i fewn yn y bore, fel yr arfer, ac wedi sylwi fod tystiolaeth fod 5 a’i ffrind wedi bod yn cymryd cyffuriau yn y tŷ, ac roedd tystiolaeth o hyn ar fwrdd y lolfa, yn ogystal ac arogl cryf. Gan ei bod yn nol arian i 3 yn aml, sylweddolodd hefyd fod arian wedi mynd ar goll hefyd. Wrth ystyried bregusrwydd 3, roedd yn ymddangos fod 5 yn manteisio ar ei Nain ac yn defnyddio ei thy i gymryd cyffuriau anghyfreithlon, yn ogystal a peri risg mawr i’w Nain gan ddod a’i ffrindiau yn ôl i’r tŷ gydag ef. Ar y pwynt yma, nid oeddem yn gwybod i ble roedd yr arian wedi mynd.

Gan fod ei Gweithiwr Cymdeithasol i ffwrdd ar wyliau, ac am fy mod ar ddyletswydd y diwrnod honno, roedd cyfrifoldeb ar y person oedd ar ddyletswydd i gwblhau’r ymchwiliadau i fewn i’r honiadau, yn unol ag adran 128 o’r Ddeddf GCLl (Cymru) 2014. Daeth yn amlwg iawn fod cof a gwybyddiaeth 3 wedi dirywio dros yr wythnosau diwethaf ac roedd ei galluedd meddyliol i gydnabod y pryderon diogelu yn aneglur iawn ar y pryd. 

Fel y nodir eisoes, mae’r gymuned mae 3 yn byw ynddi yn gymuned clos iawn ac mae ei chymdogion a’i ffrindiau yn gefnogol iawn ohoni. Mae Sathyamurthi & Pradeep (2014) yn tynnu sylw at y cysyniad o ddefnyddio’r gymuned o fewn ymarfer gwaith cymdeithasol. Mae’r DdGCLl (Cymru) 2014 yn pwysleisio’r angen i ystyried yr adnoddau a’r gefnogaeth y gall gymdeithas ei gynnig. Wrth weithio ar unrhyw achos Gwaith cymdeithasol, mae cyfrinachedd a diogelu data yn fater pwysig iawn i’w ystyried, yn enwedig wrth drafod ag ymateb i bryderon glanhawraig 3. Mae’r CYBGC (2017) yn honni fod angen parchu gwybodaeth gyfrinachol i gynnal ymddiriedaeth unigolion. 

Yn dilyn yr ymweliad, ac ar ôl casglu’r holl wybodaeth, ysgrifennais gyfeiriad Diogelu a’i yrru i’r tim Diogelu i wneud penderfyniad am y camau nesaf sydd angen ei gymryd. Ar ôl darllen y cyfeiriad, penderfynwyd y swyddog diogelu mai cael cyfarfod strategaeth fyddai orau i drafod y pryderon ymhellach. Gan fy mod ar ddyletswydd y diwrnod hwnnw, roedd Gweithiwr Cymdeithasol 3 yn ôl yn ei gwaith erbyn i’r cyfarfod strategaeth gael ei drefnu, ond roeddwn dal yn rhan o’r trafodaethau gan fy mod wedi gwneud y cyfeiriad ac wedi bod allan i asesu ac i gasglu’r wybodaeth. Cadeiriodd fy rheolwraig y cyfarfod strategaeth. Pwrpas y cyfarfod oedd i drafod yr holl bryderon ac i gynllunio sut i ddiogelu 3 o hyn ymlaen, ac i leihau’r risg o gamdriniaeth ymhellach. Yn unol a’r DdGCLl (Cymru) 2014, roedd y cyfarfod yn gyfarfod amlddisgyblaethol, ac yn bresennol roedd gweithiwr cymdeithasol, cynrychiolaeth gan yr heddlu, darparwyr gofal cartref a nyrs cymunedol. 

Mantais allweddol gweithio’n aml-asiantaethol yn y maes diogelu yw ei fod yn helpu i leihau’r risg o gamdriniaeth yn ddramatig. Gall hyn ddigwydd mewn sawl ffordd gwahanol. Mae ymarferwyr gwahanol yn aml yn cael darlun a gwybodaeth gwahanol ac yn dod i gysylltiad â gwahanol senarios tra’n gweithio gyda unigolion sydd yn agored i niwed. Sy’n golygu fod rhannu’r gwybodaeth hyn yn helpu i lunio darlun llawn, ac yn aml yn golygu for arwyddion o gam-drin yn cael eu gweld yn gynharach. Mae cyd-weithio gyda pobl o gefndiroedd gwahanol hefyd yn gallu rhoi persbectif arall ar achosion lle gallai unigolyn fod mewn perygl. Mae cael mwy o adnoddau ar ffurf nifer o ymarferwyr sydd gyda cysylltiadau â gwahanol asiantaethau yn golygu fod yr amser ymateb i bryderon diogelu yn digwydd yn llawer cynt. Gall yr ymatebion yma fod yn fwy arbenigol hefyd, sy’n golygu y gellir ymateb a cyrraedd anghenion unigolion a datrys problemau yn fwy effeithiol, wrth hefyd leihau’r siawns o gamdriniaeth pellach (Brodie, 2014). Un o brif nodau’r DGCLl (Cymru) 2014 ydy hyrwyddo gofal a chymorth person-ganolog, wedi ffocysu ar y gymuned gofal a chymorth integredig drwy ffocysu ar weithio amlasiantaethol. Mae’n gofyn i bobl feddwl yn barhaus am y modd y mae eu gweithredoedd neu weithredoedd eu sefydliad yn dylanwadu ar eraill tra’n hyrwyddo meddylfryd o ddysgu positif a thryloywder, a thrwy hynny yn arwain at gyfathrebu gwell rhwng unigolion a’i gilydd, rhwng gweithwyr proffesiynol a’i gilydd a rhwng sefydliadau a’i gilydd, deall rolau a rheoli atebolrwydd ar gyfer meithrin gweithio aml-asiantaethol (Llywodraeth Cymru, 2023).

Un o’r prif weithredoedd a wnaeth godi o’r cyfarfod strategaeth oedd yr angen i galluedd meddyliol 3 gael ei asesu i ymdrin a’i materion ariannol. Er bod ei chefnder yn delio gyda rhan fwyaf o’i materion ariannol, roedd yn dal yn gyfrifol am rhan o’i arian yn ogystal a’i cherdyn banc. Yn ogystal a hyn, oherwydd y sefyllfa, penderfynodd ei chefnder ei fod am roi’r gorau i’w ddyletswyddau oherwydd eu bod yn straen arno. Ar ôl gwneud ymholiadau, roedd 3 yn rhoi ei cherdyn i nifer o bobl yn ogystal a’r ‘pin’ i’r cerdyn, ac roedd hyn yn ei gwneud hi’n fregus iawn, ac yn ei rhoi wrth risg o gael ei chamdrin yn ariannol. Fel y nodir yn egwyddorion y Ddeddf Galluedd Meddyliol (2005), roedd yn hanfodol i’r gweithiwr cymdeithasol asesu galluedd meddyliol 3 i ymdrin â’i materion ariannol. Mae’r Ddeddf Galluedd Meddyliol (2005) yn disgrifio galluedd meddyliol fel y gallu i ddeall a defnyddio gwybodaeth i wneud penderfyniad gwybodus ei hun. Dylai bob person sy’n asesu galluedd meddyliol bob amser ddechrau gyda’r dybiaeth fod gan y person y gallu i wneud y penderfyniad dan sylw. Dylai hefyd allu dangos bod wedi gwneud pob ymdrech i annog a chefnogi'r person i wneud y penderfyniad ei hun. Rhaid cofio hefyd, os bydd person yn gwneud penderfyniad yr ydym yn ei ystyried yn ecsentrig neu’n annoeth, nid yw hyn o reidrwydd yn golygu nad oes gan y person y galluedd i wneud y penderfyniad. O dan y Ddeddf Galluedd Meddyliol, mae’n ofynnol i wneud asesiad o alluedd cyn cynnal unrhyw ofal neu driniaeth os yn credu’n rhesymol bod rhywun heb alluedd – po fwyaf difrifol yw’r penderfyniad, y mwyaf ffurfiol y mae angen i’r asesiad o alluedd fod (SCIE, 2017). 

Gan fy mod ond yn gweithio ar yr achos am ddiwrnod, oherwydd absenoldeb fy nghydweithiwr, roeddwn bellach wedi tynnu yn ôl o’r achos. Os y byddwn yn gweithio ar yr achos fy hun, a pe bai’r asesiad galluedd meddyliol wedi dangos fod gan 3 ddim y galluedd meddyliol i wneud penderfyniadau ynglŷn a’i materion ariannol, byddai’n rhaid i mi wneud cais i’r Llys Gwarchod am orchymyn i ymdrin a materion ariannol 3 ar ei rhan. Byddai hyn er budd gorau i 3, gan sicrhau ei bod hi a’i harian yn cael eu diogelu. Rwyf yn ymwybodol y byddai’r asesiad yn cael ei rannu gyda’r Llys Gwarchod, felly byddwn yn sicrhau fy mod wedi cofnodi’r dystiolaeth yn gyflawn, ac yn cyfiawnhau yn yr asesiad, y rheswm dros asesu 3 i fod heb y galluedd meddyliol i wneud penderfyniadau dros ei materion ariannol yn glir ac yn fanwl. Mae gwneud ceisiadau i’r Llys Gwarchod am orchymyn yn gallu bod yn broses hir felly byddai’n bwysig sicrhau fod 3, a’i harian yn cael eu diogelu yn y tymor byr a bod cynllun yn ei le i sicrhau hyn.

[bookmark: _Hlk148942767]Gan fy mod yn Weithiwr Cymdeithasol yma yng Nghymru, roedd yn holl bwysig fy mod yn rhoi ystyriaeth i anghenion ieithyddol 3, roedd hefyd yn bwysig fy mod yn cyfathrebu gyda hi trwy gyfrwng y iaith o’i dewis, sef y Gymraeg. Mae hyn yn cyd-fynd a pholisi iaith yr awdurdod lleol (XXX, 2022). Mae 3 yn cyfathrebu trwy gyfrwng y Gymraeg, sef ei iaith cyntaf.  Mae canfyddiadau Cyfrifiad 2021 yn nodi fod yr ardal ble mae 3 yn byw yn cynnwys canran uchel o siaradwyr Cymraeg, er ei fod yn bentref ble mae nifer o dai haf, mae’r canran hyn wedi codi ers y canfyddiadau diwethaf yn 2011. Mae cael cyfathrebu drwy y iaith o ddewis yr unigolyn yn holl bwysig o fewn gwaith cymdeithasol. Mae hyn yn cyd-fynd a’r Fframwaith Mwy Na Geiriau (2016) ble mae’n nodi fod cael dewis iaith yn fwy na mater o ddewis, ond mae’n fater o angen, yn enwedig ymysg pobl hyn yn ogystal a phobl sydd a phroblemau cof fel Dementia. Un o nodau craidd y fframwaith Mwy na Geiriau yw i sicrhau fod pobl sydd angen gwasanaethau drwy gyfrwng y Gymraeg yn cael ‘Cynnig Rhagweithiol’. Hynny yw, bod y gwasanaeth yn cael ei ddarparu drwy gyfrwng y Gymraeg, heb iddynt angen gofyn am hynny (Arolygiaeth Gofal Cymru, 2023).

Wrth ddelio gyda materion sensitif fel yn yr achos yma, mae cyfathrebu effeithiol yn bwysig, ac y aml yn fwy na iaith yn unig. Mae cyfathrebu effeithiol wrth wraidd ymarfer gwaith cymdeithasol (SCIE, 2023). Heb sgiliau cyfathrebu effeithiol bydd gweithwyr cymdeithasol yn llai abl i:
-Darganfod beth mae defnyddwyr gwasanaeth, gofalwyr neu weithwyr proffesiynol eraill yn ei feddwl ac yn ei deimlo
-Darparu y math o wybodaeth sydd ei hangen ar eraill
-Dehongli sefyllfaoedd cymhleth yn gywir
-Negodi, cyfryngu ac ymyrryd yn sensitif, yn awdurdodol ac yn briodol.
Mae dangos dealltwriaeth o sefyllfa unigolion yn ogystal a empathi yn holl bwysig mewn ymarfer gwaith cymdeithasol. Mae Dorr (2014) yn nodi sut y gall arddangos empathi gyfleu dealltwriaeth o deimladau unigolion. Credai Gerdes a Segal (2011) fod empathi yn arbennig o bwysig i ymarfer gwaith cymdeithasol. Mae cleientiaid sy'n profi empathi trwy driniaeth wedi gwella canlyniadau. Mae ymarferwyr gwaith cymdeithasol empathetig yn fwy effeithiol a gallent gydbwyso eu rolau yn well. Nodir Ruch et al (2010) y pwysigrwydd o ddangos empathi wrth adeiladu perthynas broffesiynol ac effeithiol gyda unigolion yn ogystal a’u gofalwyr.

Roedd fy ymyrraeth a 3 yn unol a’r DdGCLl (Cymru) 2014 sydd yn rhoi pwyslais ar ymagwedd person ganolog. Mae’r cysyniad o fod yn berson ganolog bellach wedi’i hen sefydlu mewn polisi iechyd a gofal cymdeithasol yng Nghymru. Wedi’i ddatblygu yn yr 1980au (O’Brien a Lyle O’Brien, 1988), fe’i sefydlwyd yn wreiddiol fel ffordd o gynllunio bywyd cydweithredol ym maes anabledd dysgu (Sanderson, Thompson, & Kilbane, 2006). Mae’n bwysig bod ymarferwyr, yn unol â Rhan 2 6.(2) o Ddeddf Gwasanaethau Cymdeithasol a Llesiant (Cymru) 2014 yn cydnabod y dylai hawliau'r unigolyn fod yn hollbwysig i'r ymagwedd a dylai eu lles fod yn hollbwysig bob amser. Yn ogystal a rhoi sylw i bwysigrwydd hyrwyddo a pharchu urddas yr unigolyn, ystyried nodweddion, diwylliant a chredoau’r unigolyn (gan gynnwys, er enghraifft, iaith) tra’n cydnabod pwysigrwydd diogelu’r unigolyn. Mae hefyd yn holl bwysig rhoi sylw i bwysigrwydd darparu cymorth priodol i alluogi’r unigolyn i gymryd rhan mewn penderfyniadau sy’n effeithio arno i’r graddau sy’n briodol o dan yr amgylchiadau, yn enwedig pan fo gallu’r unigolyn i gyfathrebu yn gyfyngedig am unrhyw reswm (Gweithdrefnau Diogelu Cymru, 2023). Sicrheais fy mod yn ymweld a 3 ei hunain, roedd hyn yn ei galluogi i gyfathrebu ei dymuniadau a’i theimladau heb ddylanwad gan neb arall. 

Mae defnyddio theori yn bwysig iawn pan yn gweithio mewn maes Gwaith Cymdeithasol, mae’n helpu ni i allu lunio ein ymarfer (Thompson, 2010). Yn ei waith, mae Thompson yn egluro theorïau gwaith cymdeithasol a’u bod yn helpu i esbonio ymddygiad person, er enghraifft, trwy ddisgrifio sut mae bodau dynol yn rhyngweithio neu sut mae bodau dynol yn ymateb i ysgogiadau penodol. Credai Thompson (2010) hefyd y dylai gweithiwr cymdeithasol adlewyrchu’n feirniadol ar eu ymarfer drwy archwilio’r sefyllfa a cheisio esbonio drwy ddefnyddio theorïau a barn broffesiynol gan integreiddio’r ddau yma i’w hymarfer.

Yn achos 3, roedd cael dealltwriaeth ac ymwybyddiaeth o theori galar a cholled yn fy helpu i ddeall ei sefyllfa yn well. Nodir Kubler-Ross (1969) fod yna bum cam i alaru, sef gwadu, dicter, bargeinio, iselder a derbyn.. Mae 3 wedi profi sawl colled dros y blynyddoedd diwethaf, yn cynnwys marwolaeth ei gwr, ei unig fab ddim yn siarad gyda hi, colli ei chof yn araf deg a gellir nodi fod hyn wedi amharu ar ei gallu i dderbyn y colledion hyn. Cydnabyddais fod 3 yn profi galar a cholled, felly roedd yn bwysig iawn fy mod yn cydnabod y golled yr oedd 3 yn / wedi ei brofi a fy mod yn ymdrin a’r sefyllfa mewn ffordd sensitif. 

Daeth nifer o bethau yn amlwg yn yr achos hwn, cysyniad o bŵer yn un. Mae’r Deddf Galluedd Meddyliol (2005) yn rhoi pŵer i weithwyr wneud penderfyniadau mawr dros unigolion. Mae’n bwysig gwneud yn siŵr fod y pŵer hyn yn cael ei gamddefnyddio gan weithwyr (Parrot, 2010). Daeth pwysigrwydd adlewyrchu ar fy ymarfer i’m sylw yn yr achos yma, a’r pwysigrwydd o drafod fy ymarfer mewn sesiynau goruchwyliaeth gyda fy rheolwr/mentor. Roedd defnyddio goruchwyliaeth yn fanteisiol wrth adlewyrchu ar yr ymarfer, a fy nghyfraniad yn achos 3, yn ogystal a chydnabod beth y byddwn wedi gallu ei wneud yn wahanol yn ogystal a gwella fy ymarfer at y tro nesaf.

I gloi y darn yma o waith, teimlaf fy mod wedi cydweithio yn dda gyda’r asiantaethau gwahanol oedd yn ymwneud a’r achos. Drwy hyn, mi wnes i lwyddo i ddiogelu 3, a sicrheais fod bob penderfyniad yn cael ei wneud er lles 3 ac er ei budd gorau. Roedd yr achos yma yn achos ble roedd yn rhaid i mi ystyried fy ngwerthoedd a defnyddio fy marn broffesiynol. Teimlaf fod y penderfyniadau a wnes i tra yn delio gyda’r achos ar ddyletswydd, ac yn gweithio ar ran o’r achos yn absenoldeb fy nghydweithiwr yn gyfatebol a oedd yn diogelu 3. Yn adlewyrchu yn ôl ar fy ymarfer, ac yn meddwl beth y byddwn wedi gallu ei wneud yn wahanol, teimlaf y byddwn wedi gallu cyfeirio 3 i’r gwasanaeth eiriolaeth. Nodir yn rhan 10 o’r DdGCLl (Cymru) 2014 ei fod yn bwysig sicrhau bod mynediad at wasanaethau eiriolaeth a chymorth ar gael i alluogi unigolion i ymgysylltu a chyfranogi pan fydd awdurdodau lleol yn arfer dyletswyddau statudol mewn perthynas â nhw. Nodir hefyd y dylid ystyried eiriolaeth fel elfen gynhenid o’r Ddeddf i ganolbwyntio gofal cymdeithasol ar bobl a’u llesiant. Mae eiriolaeth yn helpu pobl i ddeall sut y gallant gymryd rhan, sut y gallant gyfrannu a chymryd rhan a lle bynnag y bo modd, i arwain neu gyfarwyddo'r broses. Trwy eiriolaeth, mae pobl yn bartneriaid gweithredol yn y prosesau gofal a chymorth allweddol sy'n nodi ac yn sicrhau atebion trwy ddulliau ataliol gwasanaethau; gwybodaeth, cyngor a chymorth; asesu; cynllunio gofal a chymorth a chymorth; adolygu a diogelu (DGCLl, 2014). Teimlaf fod yr ymarfer yma wedi fy helpu i ddeall rôl gweithiwr cymdeithasol mewn achos diogelu yn well, a bod fy sylfaen wybodaeth o’r canllawiau diogelu a’r broses wedi datblygu. Pwysleisiodd yr ymarfer yma bwysigrwydd i ymarfer yn amlddisgyblaethol tra’n diogelu unigolion sy’n wynebu risg o gamdriniaeth. Drwy barhau i weithio ar achosion diogelu cymhleth, yn ogystal a mynychu hyfforddiant, ac adlewyrchu mewn goruchwyliaeth, rwy’n gobeithio y gallaf ddatblygu fy sgiliau ymhellach.

